CELEX: 52010PC0556
Language: da
Date: 2010-10-14
Title: Forslag til RÅDETS AFGØRELSE om fastsættelse af de finansielle bidrag, medlemsstaterne skal betale til Den Europæiske Udviklingsfond i 2011 og 2012, inkl. første tranche for 2011

|

52010PC0556

/* KOM/2010/0556 endelig udg.- NLE 2010/0288 */  Forslag til RÅDETS AFGØRELSE om fastsættelse af de finansielle bidrag, medlemsstaterne skal betale til Den Europæiske Udviklingsfond i 2011 og 2012, inkl. første tranche for 2011  

	[pic] | EUROPA-KOMMISSIONEN |Bruxelles, den 14.10.2010KOM(2010) 556 endelig2010/0288 (NLE)Forslag tilRÅDETS AFGØRELSEom fastsættelse af de finansielle bidrag, medlemsstaterne skal betale til Den Europæiske Udviklingsfond i 2011 og 2012, inkl. første tranche for 2011BEGRUNDELSEI den interne aftale og i finansforordningen for den 10. EUF er der fastsat en ny procedure for indkaldelse af de bidrag, medlemsstaterne skal betale til finansiering af EUF. I overensstemmelse med finansforordningens artikel 157 blev denne nye procedure for første gang anvendt ved bidragene for regnskabsåret 2009.I overensstemmelse med artikel 57, stk. 2, i finansforordningen vedrører dette forslag:-  loftet over de årlige bidrag for 2012-  det årlige bidrag for 2011 samt-  første tranche af bidraget for 2011.I overensstemmelse med finansforordningens artikel 57, stk. 7, er de beløb, forvaltes af henholdsvis Kommissionen og EIB, angivet særskilt.I overensstemmelse med artikel 145 i finansforordningen har EIB meddelt Kommissionen sine ajourførte overslag over forpligtelser og betalinger for de instrumenter, den forvalter.Ifølge artikel 57, stk. 2, i finansforordningen skal Rådet træffe afgørelse om dette forslag senest den 15. november 2010, og medlemsstaterne skal indbetale første tranche af deres bidrag senest den 21. januar 2011.Ved indkaldelse af bidrag skal de beløb, der er fastsat for de forudgående EUF'er, opbruges først, det ene efter det andet, jf. finansforordningens artikel 58, stk. 2. De bidragsindkaldelser, der er omhandlet i dette forslag, vedrører således beløb under den 9. og - for første gang - den 10. EUF.Det bemærkes, at det i finansforordningens artikel 60, stk. 1, fastsættes, at medlemsstater, som ikke betaler den skyldige bidragstranche inden udløbet af den fastsatte frist, skal betale en morarente af det ikke-betalte beløb. Ordningen for rentebetalingen er fastsat i samme artikel.2010/0288 (NLE)Forslag tilRÅDETS AFGØRELSEom fastsættelse af de finansielle bidrag, medlemsstaterne skal betale til Den Europæiske Udviklingsfond i 2011 og 2012, inkl. første tranche for 2011RÅDET FOR DEN EUROPÆISKE UNION HAR -under henvisning til traktaten om Den Europæiske Unions funktionsmåde,under henvisning til den interne aftale mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand under den flerårige finansielle ramme for perioden 2008-2013 i henhold til den reviderede AVS/EF-partnerskabsaftale og om tildeling af finansiel bistand til de oversøiske lande og territorier, på hvilke EF-traktatens fjerde del finder anvendelse[1], særlig artikel 7,under henvisning til Rådets forordning (EF) nr. 215/2008 af 18. februar 2008 om finansforordningen for den 10. Europæiske Udviklingsfond[2] (i det følgende benævnt "finansforordningen for 10. EUF"), særlig artikel 57, stk. 2,under henvisning til forslag fra Kommissionen, ogud fra følgende betragtninger:(1) Kommissionen skal i overensstemmelse med artikel 57-61 i finansforordningen for den 10. EUF senest den 15. oktober 2010 fremlægge et forslag, som skal angive loftet over medlemsstaternes årlige bidrag til Den Europæiske Udviklingsfond (EUF) for 2012, det årlige bidrag for 2011 og beløbet for første tranche af bidraget for 2011.(2) Ifølge artikel 58, stk. 2, i finansforordningen for 10. EUF skal der ved indkaldelse af bidrag først anvendes de beløb, der er fastsat for de forudgående EUF. Der bør derfor også indkaldes bidrag under 9. EUF på grundlag af artikel 58, stk. 2, i finansforordningen for den 10. EUF. Bidragene til den 10. EUF skal indkaldes første gang i 2011.(3) I overensstemmelse med artikel 145, stk. 1, i finansforordningen for den 10. EUF har Den Europæiske Investeringsbank meddelt Kommissionen sine ajourførte overslag over forpligtelser og betalinger for de instrumenter, den forvalter.(4) Rådet bør træffe afgørelse om dette forslag senest den 15. november 2010, og medlemsstaterne bør betale første tranche af bidraget for 2011 senest den 21. januar 2011.VEDTAGET DENNE AFGØRELSE:Artikel 1Loftet for medlemsstaternes årlige bidrag til EUF for 2012 fastsættes hermed til 4 000 000 000 EUR for Kommissionen og 350 000 000 EUR for Den Europæiske Investeringsbank.Artikel 2Medlemsstaternes årlige bidrag for 2011 fastsættes hermed til 3 690 000 000 EUR for Kommissionen og 210 000 000 EUR for Den Europæiske Investeringsbank.Artikel 3De bidrag, de enkelte medlemsstater skal indbetale til Kommissionen og Den Europæiske Investeringsbank som første tranche for 2011, er angivet i tabellen i bilaget.Artikel 4Denne afgørelse anvendes fra dagen for vedtagelsen.Artikel 5Denne afgørelse er rettet til medlemsstaterne.Udfærdiget i Bruxelles, denPå Rådets vegneFormandBILAG[pic][1] EUT L 247 af 9.9.2006, s. 32.[2] EUT L 78 af 19.3.2008, s. 1.